# Pentobarbital

El pentobarbital és una droga de la família dels barbitúrics que es pot trobar en forma d'àcid o de sal (la forma salina és poc soluble en aigua i etanol). Una marca comercial per a aquesta droga és el Nembutal, usada per primera vegada el 1930, comercialitzada en forma de sal de sodi.

## Ús
### Aprovat

L'administració oral en humans ha estat aprovada per tractar les convulsions i per fer la sedació preoperatòria; també està aprovat com a hipnòtic a curt termini.
A França i Països Baixos ja no s'utilitzen ni com a sedant preoperatori ni per tractar l'insomni.

### No aprovat

Els usos no aprovats del pentobarbital inclouen la reducció de la pressió intracranial en la síndrome de Reye, lesions craneoencefàliques i inducció del coma en pacients amb isquèmia cerebral.

### Medicina veterinària

En medicina veterinària, el pentobarbital sòdic -comercialitzat sota noms com Sagatal- és usat com a anestèsic.

### Eutanàsia veterinària

És usat sol o en combinació amb altres agents com la fenitoïna, en solucions comercials injectables per a l'eutanàsia animal. Alguns noms comercials són Euthasol, Euthatal, Euthanyl (a Canadà), Beuthanasia-D, i Fatal Plus.

### Eutanàsia en humans

Als Països Baixos s'utilitza un elixir de pentobarbital com a alternativa pels pacients que volen prendre els barbitúrics necessaris per al còctel letal, en comptes d'administrar-la intravenosa, on s'utilitza el tiopental. El pentobarbital no s'utilitza per res més en clínica als Països Baixos.
El pentobarbital també s'ha utilitzat per al suïcidi assistit. És utilitzat freqüentment a Oregon per aquest propòsit, i també és utilitzat per a l'eutanàsia pel grup Dignitas. El pentobarbital es va usar per a aquest propòsit al nord del territori australià, abans que l'eutanàsia es convertís en il·legal.

### Pena de mort

A la Xina i als Estats Units s'utilitzen injeccions letals de pentobarbital per a executar presoners condemnats a mort.

## Metabolisme

El pentobarbital és metabolitzat en la major part pel fetge, i és sotmès a una primera metabolització abans que arribi a la circulació sistèmica.

## Interaccions

L'administració d'alcohol, opioids, antihistamínics o altres sedants-hipnòtics, i altres depressors del sistema nerviós central incrementen en gran manera el poder sedatiu del pentobarbital.

## Referències

* 1 2 «Pentobarbital». San Diego Reference Laboratory: Technical Help. Arxivat de l'original el 2005-06-30. [Consulta: 16 juliol 2005].
* 1 2 3 Deglin, Judith Hopfer; April Hazard Vallerand [1988]. Davis's Drug Guide for Nurses. 9th edition. F. A. Davis Company, 2004-06-01, p. 789. ISBN 978-0-8036-1154-2 [Consulta: 16 juliol 2005].
* ↑ VIDAL. «PENTOBARBITAL SODIQUE». Banque de Données Automatisée sur les Médicaments, 2001. [Consulta: 2 maig 2006].
* ↑ UBC Committee on Animal Care. «Euthanasia». SOP 009E1 - euthanasia - overdose with pentobarbital. The University of British Columbia, 2005. Arxivat de l'original el 2005-11-29. [Consulta: 4 octubre 2005].
* ↑ Unknown. «ANESTHESIA AND ANALGESIA». Animal Use Protocols. University of Virginia, 2003. Arxivat de l'original el 2007-05-18. [Consulta: 4 octubre 2005].
* ↑ Goodenough, Patrick. «Campaigners Rally Round Right-To-Die Woman». CNSNews.com, 26-03-2002. Arxivat de l'original el 2006-06-20. [Consulta: 22 juliol 2006].
* ↑ Mims, Divina. «Death row inmate executed using pentobarbital in lethal injection». CNN, 16-12-2010. [Consulta: 16 desembre 2010].
* ↑ Knodell, R. G.; Spector MH, Brooks DA, Keller FX, Kyner WT. «Alterations in pentobarbital pharmacokinetics in response to parenteral and enteral alimentation in the rat». Gastroenterology, 79, 6, December 1980, pàg. 1211–6. PMID: 6777235.
Viccionari